Nalika PD II, Oppenheimer mimpin program bom atom Amérika Sarékat ing Los Alamos, New Mexico, lan nalika taun 1947 Julius Robert dadi direktur "Institute of Advanced Study" ing Princeton, New Jersey. Oppenheimer duwé akèh mungsuh nalika bubar perang, awit Julius Robert kang ngusulaké pengendalian ènergi atom internasional lan nentang digawéné bom hidrogen. Nalika taun 1954 Atomic Energy Commission nerangake yèn Robert kalebu wong kang kudu diamanake.